
             Nr.23/201/2000

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.82/2000 privind autorizarea agenţilor economici care prestează servicii de reparaţie, de reglare şi/sau desfăşoară activităţi de reconstrucţie a vehiculelor rutiere, primit cu nr.395 din 5 septembrie 2000.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii
Bucureşti, 16.12.2002

Nr.23/201/2000

RAPORT

asupra proiectului de Lege pentru aprobarea Ordonanţei Guvernului nr.82/2000 privind autorizarea agenţilor economici care prestează servicii de reparaţie, de reglare şi/sau desfăşoară activităţi de reconstrucţie a vehiculelor rutiere




1. Comisia pentru industrii şi servicii a fost sesizată, cu nr.395 din 5 septembrie 2000, pentru avizare şi dezbatere în fond, cu proiectul de Lege pentru aprobarea Ordonanţei Guvernului nr.82/2000 privind autorizarea agenţilor economici care prestează servicii de reparaţie, de reglare şi/sau desfăşoară activităţi de reconstrucţie a vehiculelor rutiere.



Ordonanţa a fost emisă în baza prevederilor Ordonanţei Guvernului nr.19/1997 privind transporturile, aprobată prin Legea nr.197/1998 şi a Ordonanţei Guvernuluinr.44/1997 privind transporturile rutiere aprobată prin Legea nr.105/2000, pentru armonizarea legislaţiei naţionale cu legislaţia Uniunii Europene şi pentru concentrarea într-un singur act normativ a prevederilor specifice.



Ordonanţa a fost avizată favorabil de Consiliul Legislativ cu nr.820 din 14 august 2000.




Proiectul de lege a fost avizat favorabil de Comisia juridică, de disciplină şi imunităţi cu nr.395 din 14 martie 2001.

Au depus amendamente la proiectul de leg,e domnul deputat Constantin Niculescu (actul nr.201/XVIII/3/19.09.2001) şi Ministerul Industriei şi Resurselor (actul 191307/21.06.2002)



Pentru definitivarea raportului, raportorii au avut mai multe întâlniri cu specialişti din cadrul Ministerului Lucrărilor Publice, Transporturilor şi Locuinţei şi din cadrul Regiei Autonome "Registrul Auto Român". Raportorii propun aprobarea proiectului de lege cu amendamente care au în vedere implementarea în legislaţia naţională a directivelor Uniunii Europene. Totodată, la întocmirea raportului, s-a ţinut seama şi de propunerile domnului deputat Constantin Niculescu şi ale Ministerului Industriei şi Resurselor.

2. În raport de obiectul de reglementare şi conţinutul său, proiectul de lege face parte din categoria legilor ordinare.

3. Dezbaterile asupra proiectului de lege au avut loc în şedinţa comisiei din data de 12 decembrie 2002.

La lucrările comisiei au participat specialişti din cadrul Ministerului Lucrărilor Publice, Transporturilor şi Locuinţei şi din cadrul Registrului Auto Român.

4. La lucrările comisiei au fost prezenţi 21 de deputaţi din totalul de 26 de deputaţi membri ai comisiei.

Raportul comisiei a fost adoptat în unanimitate.

5. În urma dezbaterii, membrii comisiei au propus admiterea cu modificări şi completări a proiectului de lege.

I.   A M E N D A M E N T E    A D M I S E



În urma dezbaterii, Comisia pentru industrii şi servicii propune adoptarea proiectului de lege cu amendamente admise.
	Nr.

crt.
	Text O.G. nr.82/2000
	Amendamente admise


	Motivaţia

	0
	1
	2
	3

	1.
	
	LEGE

pentru aprobarea Ordonanţei Guvernului nr.82/2000 privind autorizarea agenţilor economici care prestează servicii de reparaţie, de reglare şi/sau desfăşoară activitate de reconstrucţie a vehiculelor rutiere


	

	2.
	Articol unic - Se aprobă Ordonanţa Guvernului nr.82/2000 privind autorizarea agenţilor economici care prestează servicii de reparaţii, reglaje şi/sau desfăşoară activitate de    reconstrucţie    a    vehiculelor    rutiere,
	Art.I - Se aprobă Ordonanţa Guvernului nr.82 din 24 august 2000 privind autorizarea agenţilor economici  care  prestează  servicii  de  reparaţie,

de reglare şi/sau desfăşoară activitate de reconstrucţiea  vehiculelor  rutiere,  publicată  în
	


	0
	1
	2
	3

	
	adoptată în temeiul art.1 lit.F pct.6 din Legea nr.125/2000 privind abilitarea Guvernului de a emite ordonanţe şi publicată în Monitorul Oficial al României, Partea I, nr.413 din 30 august 2000.


	Monitorul Oficial al României, Partea I, nr.413 din 30 august 2000, cu următoarele modificări şi completări:


	

	3. 
	O R D O N A N Ţ Ă

privind autorizarea agenţilor economici care prestează servicii de reparaţie,

de reglare şi/sau desfăşoară activitate de reconstrucţie a vehiculelor rutiere


	1. Titlul ordonanţei va avea următorul cuprins:

O R D O N A N Ţ Ă

privind autorizarea agenţilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor uzate

	

	4. 
	Art. 1. - (1) Agenţii economici pot presta servicii de reparaţii şi/sau de reglare pentru vehicule rutiere numai în ateliere specializate, în baza autorizaţiei tehnice de funcţionare.

(2) Autorizaţia tehnică de funcţionare este documentul prin care se atestă capabilitatea tehnică a agentului economic de a presta, în conformitate cu legislaţia în vigoare, servicii de calitate de reparaţii şi/sau de reglare care să asigure siguranţa circulaţiei şi protecţia mediului.

(3) Prestarea de servicii de reparaţii şi/sau de reglare include şi montarea sistemelor de alimentare cu gaze de petrol lichefiate pe autovehicule omologate cu alt carburant şi certificate pentru funcţionarea cu gaze de petrol lichefiate, precum şi lucrări de revizii şi/sau de reparaţii ale autovehiculelor pe care au fost montate astfel de sisteme de alimentare.


	2. Articolul 1 va avea următorul cuprins:

"Art. 1. - (1) Prevederile prezentei ordonanţe se aplică tuturor agenţilor economici care desfăşoară activităţi prin care se pot influenţa parametrii constructivi, funcţionali şi de calitate ai vehiculelor rutiere, faţă de reglementările legale referitoare la condiţiile tehnice privind admiterea şi menţionarea în circulaţie a acestora pe drumurile publice.

(2) În sensul prezentei ordonanţe, prin activităţi care pot influenţa parametrii constructivi, funcţionali şi de calitate ai vehiculelor rutiere, se înţeleg:

a) activităţi de reparaţii, întreţinere şi reglări funcţionale ale vehiculelor rutiere;

b) activităţi de reparaţii, recondiţionări, montări, verificări şi etalonări ale componentelor şi echipamentelor vehiculelor rutiere;

c) modificări constructive şi reconstrucţia vehiculelor rutiere;

d) activităţi de dezmembrare a vehiculelor rutiere uzate în vederea comercializării şi reciclării.

(3) Activităţile menţionate la alin.(2) se pot desfăşura numai în ateliere specializate, în baza autorizaţiei tehnice de funcţionare.

(4) Autorizaţia tehnică de funcţionare este documentul prin care se atestă capabilitatea tehnică a agentului economic de a efectua, în conformitate cu legislaţia în vigoare, activităţile prevăzute la alin.(2)."


	

	5. 
	
	3. După articolul 1 se introduce articolul 11 cu următorul cuprins:

"Art.11 - În sensul prezentei ordonanţe, termenii utilizaţi în cuprinsul acesteia au următoarele semnificaţii:

a) agent economic - persoană fizică sau juridică autorizată să efectueze activităţile menţionate la art.1 alin.(2);

b) activitate de reparaţii a vehiculelor rutiere - activitate specifică ce presupune operaţii de înlocuire a cel puţin unei componente a vehiculului cu o componentă nouă, identică sau similară cu componenta de prim montaj, de origine sau de uz general, şi/sau operaţii de recondiţionare a unei componente dintr-unul din sistemele vehiculului, efectuată în conformitate cu documentaţia tehnică specifică a producătorilor de vehicule;

c) activitate de reglare - activitate specifică ce presupune realizarea sau refacerea stării unui sistem tehnic ale cărui mărimi caracteristice s-au abătut de la anumite condiţii impuse;

d) activitate de reconstrucţie - activitate de producţie industrială de vehicule rutiere în care se folosesc piese, ansambluri sau subansambluri noi sau recondiţionate, pe un flux de fabricaţie, cu tehnologii şi sisteme de asigurare a calităţii certificate de organisme competente;

e) onorabilitate - situaţie în care se găseşte conducătorul activităţii autorizate, care nu a fost condamnat pentru infracţiuni penale grave şi care acţionează în mod etic şi responsabil în raport cu beneficiarii;

f) modificări constructive - activitate ce are ca rezultat schimbarea parametrilor constructivi, funcţionali sau de calitate ai vehiculului rutier şi/sau a componentelor acestuia, faţă de tipul omologat;

g) neutralitate - situaţie în care se găseşte un agent economic care prin activitatea desfăşurată nu generează conflict de interese;

h) dezmembrare - activitate specifică ce presupune demontarea vehiculului rutier şi/sau subansamblurilor acestuia în componente, în vederea comercializării sau reciclării acestora."

	

	6. 
	Art. 2. - (1) Autorizaţia tehnică de funcţionare pentru agenţii economici care prestează servicii de reparaţii şi/sau de reglare se eliberează de către Regia Autonomă "Registrul Auto Român", organismul tehnic specializat al Ministerului Transporturilor, în baza raportului de evaluare a capabilităţii tehnice, întocmit de personalul propriu certificat pentru evaluarea conformităţii.

(2) Autorizaţia tehnică de funcţionare se acordă agenţilor economici care îndeplinesc condiţiile de dotare tehnică corespunzătoare, au angajat personal calificat corespunzător lucrărilor pe care le execută, iar conducătorul activităţii de reparaţii şi/sau de reglare îndeplineşte condiţiile de onorabilitate şi de capacitate profesională.

(3) Autorizaţia tehnică de funcţionare diferenţiază agenţii economici pe clase, în funcţie de complexitatea activităţii de reparaţii pe care o execută şi/sau de mărcile sau tipurile de vehicule pentru care au abilitarea din partea producătorului.

(4) Agenţii economici care prestează servicii de reparaţii în termen de garanţie trebuie să aibă şi abilitarea din partea producătorului vehiculului rutier respectiv sau din partea reprezentantului autorizat al acestuia.

(5) Valabilitatea autorizaţiei tehnice de funcţionare este condiţionată de menţinerea de către titularul acesteia a capabilităţii tehnice corespunzătoare condiţiilor de acordare a autorizaţiei.


	4. Articolul 2 va avea următorul cuprins:

"Art. 2. - (1) Autorizaţia tehnică de funcţionare se eliberează de către Regia Autonomă "Registrul Auto Român", organismul tehnic specializat al Ministerului Lucrărilor Publice, Transporturilor şi Locuinţei, denumit în continuare R.A.R., având în vedere raportul de evaluare a capabilităţii tehnice a agentului economic, întocmit de personalul propriu certificat pentru evaluarea conformităţii, pe baza reglementărilor şi normelor tehnice elaborate de ministerul respectiv.

(2) Acordarea autorizaţiei tehnice de funcţionare agenţilor economici care montează, repară, verifică şi/sau etalonează tahografe, aparate de taxat şi limitatoare de viteză este condiţionată de asigurarea cerinţelor de obiectivitate şi neutralitate a agentului respectiv în raport cu utilizatorii aparatelor.

(3) Autorizaţia tehnică de funcţionare se acordă agenţilor economici care îndeplinesc condiţiile de dotare, documentaţie tehnică şi tehnologii corespunzătoare, au angajat personal calificat corespunzător lucrărilor pe care le execută, iar conducătorul activităţilor prevăzute la art.1 îndeplineşte condiţiile de onorabilitate şi de capacitate profesională."

(4) Autorizaţia tehnică de funcţionare diferenţiază agenţii economici pe clase, în funcţie de complexitatea activităţii pe care o execută şi/sau de mărcile sau tipurile de vehicule rutiere pentru care desfăşoară aceste activităţi.

(5) Agenţii economici care desfăşoară activităţi specifice în termenul de garanţie a vehiculelor noi trebuie să aibă şi abilitarea din partea producătorului vehiculului rutier respectiv sau din partea reprezentantului autorizat al acestuia.

(6) Valabilitatea autorizaţiei tehnice de funcţionare este condiţionată de menţinerea de către titularul acesteia a condiţiilor care au stat la baza acordării autorizaţiei tehnice de funcţionare.

(7) Autorizaţia tehnică de funcţionare poate fi suspendată, parţial sau total, în cazul nerespectării uneia din condiţiile care au stat la baza acordării acesteia, până la remedierea deficienţelor semnalate.

(8) Autorizaţia tehnică de funcţionare se anulează în cazul în care deficienţele semnalate care au condus la suspendarea parţială sau totală a acesteia nu au fost remediate la termenele stabilite în decizia de suspendare a autorizaţiei tehnice de funcţionare."


	

	7. 
	Art. 3. - Lucrările de reparaţii şi/sau de reglare executate se verifică cu echipamente şi tehnologii specifice, care să garanteze că vehiculul supus reparaţiei sau, după caz, reglării corespunde prevederilor legale privind siguranţa circulaţiei şi protecţia mediului.


	5. Articolul 3 va avea următorul cuprins:

"Art. 3.(1) - Conformitatea activităţilor prevăzute la art.1 executate se verifică prin inspecţie cu dispozitive, echipamente şi tehnologii specifice, care să garanteze că vehiculul supus acestor activităţi corespunde condiţiilor şi reglementărilor legale privind admiterea şi menţinerea în circulaţie a vehiculelor rutiere.

(2) Agenţii economici sunt obligaţi să înregistreze şi să menţină dovezi care să demonstreze conformitatea activităţilor executate cu condiţiile tehnice şi de calitate impuse. Registrele de evidenţă a activităţilor vor conţine şi rezultatele inspecţiilor efectuate în condiţiile alin.(1)."


	

	8. 
	Art. 4. - Echipamentele, piesele de schimb şi materialele care pot afecta siguranţa circulaţiei şi/sau protecţia mediului, utilizate de agenţii economici care prestează servicii de reparaţii pentru vehiculele rutiere, trebuie să fie certificate şi/sau omologate în conformitate cu legislaţia în vigoare.


	6. Articolul 4 va avea următorul cuprins:

"Art. 4. - Echipamentele, piesele de schimb şi materialele care pot afecta siguranţa circulaţiei şi/sau protecţia mediului, utilizate de agenţii economici care desfăşoară activităţile prevăzute la art.1, trebuie să fie certificate sau omologate în conformitate cu reglementările legale, după caz."


	

	9. 
	Art. 5. - Agenţii economici care prestează servicii de reparaţii şi/sau de reglare pentru vehicule rutiere sunt obligaţi să elibereze beneficiarului certificate de calitate şi certificate de garanţie pentru lucrările executate, care să includă, dacă este cazul, şi duratele de garanţie aferente componentelor înlocuite, în conformitate cu legislaţia în vigoare.


	7. Articolul 5 va avea următorul cuprins:

"Art. 5. - Agenţii economici care efectuează activităţile prevăzute la art.1 sunt obligaţi să elibereze beneficiarului certificate de garanţie pentru lucrările executate, care să includă, dacă este cazul, şi duratele de garanţie aferente componentelor noi sau recondiţionate utilizate, în conformitate cu reglementările legale."


	

	10. 
	Art. 6. - Activitatea de reconstrucţie a vehiculelor rutiere, aşa cum este definită în anexa nr. 1 "Definiţii" la Ordonanţa Guvernului nr. 44/1997 privind transporturile rutiere, aprobată, cu modificări şi completări, prin Legea nr. 105/2000, se poate efectua numai de agenţi economici care desfăşoară o activitate de producţie industrială în domeniu şi care au implementat un sistem de management al calităţii, în conformitate cu modelul aplicabil din seria de standarde SR EN ISO 9000 şi certificat de Organismul de certificare sisteme ale calităţii din cadrul Regiei Autonome "Registrul Auto Român" (R.A.R.-OCS).


	8. Articolul 6 va avea următorul cuprins:

"Art. 6. - (1) Activitatea de reconstrucţie a vehiculelor rutiere se poate efectua numai de agenţi economici - persoane juridice - care desfăşoară o activitate de producţie industrială în domeniu şi care au certificat un sistem de management al calităţii, în conformitate cu modelul aplicabil din seria de standarde SR EN ISO 9000.

(2) Autorizarea tehnică a activităţii de dezmembrare a vehiculelor rutiere uzate este condiţionată de respectarea condiţiilor speciale de reutilizare, reciclare sau valorificare a pieselor, componentelor şi materialelor de exploatare rezultate ca urmare a dezmembrării, în scopul prezervării şi ameliorării calităţii mediului, al siguranţei circulaţiei rutiere şi pentru conservarea energiei, după caz."


	Conform prevederilor Direcţivei 2000/53/CE referitoare la vehiculele rutiere ieşite din uz.

	11. 
	
	9. După articolul 6 se introduce articolul 61, cu următorul cuprins:

"Art.61 - (1) Constituie contravenţii, în măsura în care, potrivit legii penale, nu sunt considerate infracţiuni, şi se sancţionează cu amendă contravenţională următoarele:

a) efectuarea activităţilor prevăzute la art.1 fără autorizaţia tehnică de funcţionare cu amendă de la 20.000.000 lei la 100.000.000 lei;

b) efectuarea activităţilor prevăzute la art.1 pentru care autorizaţia tehnică de funcţionare a fost suspendată total sau parţial, cu amendă de la 5.000.000 lei la 50.000.000 lei;

c) nerespectarea prevederilor art.3 alin.(2) şi art.4 cu amendă de la 2.000.000 lei la 10.000.000 lei;

d) nerespectarea prevederilor art.5, cu amendă de la 5.000.000 lei la 50.000.000 lei.

(2) Cuantumurile amenzilor prevăzute la alin.(1) pot fi modificate prin hotărâre a Guvernului, în funcţie de rata inflaţiei.

(3) Contravenţiile prevăzute la alin.(1) se constată şi se sancţionează de către personalul împuternicit în acest scop  de către Ministerul Lucrărilor Publice, Transporturilor şi Locuinţei, autoritatea competentă în domeniul transporturilor.

(4) Dispoziţiile referitoare la sancţionarea contravenţiilor la prezenta ordonanţă se completează cu prevederile Ordonanţei Guvernului nr.2/2001 privind regimul juridic al contravenţiilor aprobată cu modificări şi completări prin Legea nr.180/2002, cu modificările ulterioare.

(5) Împotriva procesului verbal de suspendare sau anulare a autorizaţiei tehnice de funcţionare agenţii economici pot face contestaţii adresate Ministerului Lucrărilor Publice, Transporturilor şi Locuinţei, în termen de 5 zile lucrătoare de la data înmânării sau comunicării procesului verbal.

(6) Ministerul Lucrărilor Publice, Transporturilor şi Locuinţei este obligat să răspundă în termen de 10 zile lucrătoare de la data primirii contestaţiilor menţionate la alin. (5).

(7) În cazul în care agenţii economici sancţionaţi nu sunt mulţumiţi de modul de soluţionare a contestaţiilor de către Ministerul Lucrărilor Publice, Transporturilor şi Locuinţei se pot adresa cu plângere instanţelor judecătoreşti, în conformitate cu prevederile legale în vigoare.


	

	12. 
	Art. 7. - (1) În termen de 30 de zile de la data intrării în vigoare a prezentei ordonanţe Ministerul Transporturilor va actualiza reglementările şi normele tehnice privind autorizarea agenţilor economici care prestează servicii de reparaţii, reglare şi/sau desfăşoară activitatea de reconstrucţie a vehiculelor rutiere, aprobate prin Ordinul ministrului transporturilor nr. 536/1997, publicat în Monitorul Oficial al României, Partea I, nr. 348 din 9 decembrie 1997, cu modificările şi completările ulterioare.

(2) Reglementările şi normele tehnice prevăzute la alin. (1) se vor actualiza periodic în funcţie de evoluţia legislaţiei Uniunii Europene şi a caracteristicilor tehnice ale parcului naţional de vehicule rutiere.

(3) Autorizaţiile eliberate de Regia Autonomă "Registrul Auto Român" înainte de data intrării în vigoare a prezentei ordonanţe sunt şi rămân valabile până la primul audit de supraveghere.

	10. Articolul 7 va avea următorul cuprins:

"Art. 7. - (1) În termen de 30 de zile de la data intrării în vigoare a prezentei ordonanţe Ministerul Transporturilor va actualiza reglementările şi normele tehnice privind autorizarea agenţilor economici care prestează servicii de reparaţii, reglare şi/sau desfăşoară activitatea de reconstrucţie a vehiculelor rutiere, aprobate prin Ordinul ministrului transporturilor nr. 536/1997, publicat în Monitorul Oficial al României, Partea I, nr. 348 din 9 decembrie 1997, cu modificările şi completările ulterioare.

 (2) Reglementările şi normele tehnice prevăzute la alin.(1) se vor actualiza în termen de 60 de zile de la data publicării în Monitorul Oficial al României Partea I a legii de aprobare a prezentei ordonanţe.
(3) Normele tehnice prevăzute la alin.(2) se vor reactualiza periodic de către Ministerul Lucrărilor Publice, Transporturilor şi Locuinţei în funcţie de evoluţia legislaţiei din Uniunea Europeană.

(4) La actualizarea reglementărilor şi normelor tehnice, Ministerul Lucrărilor Publice, Transporturilor şi Locuinţei va solicita şi punctul de vedere al asociaţiilor profesionale din domeniu, constituite conform prevederilor legale.

(5) Autorizaţiile tehnice de funcţionare eliberate de R.A.R. înainte de data intrării în vigoare a prezentei ordonanţe sunt şi rămân valabile până la primul audit de supraveghere." 


	

	13. 
	
	Art.II. - Prezenta lege intră în vigoare la 60 de zile de la data publicării în Monitorul Oficial al României, Partea I.


	

	14. 
	
	Art.III. - Ordonanţa Guvernului nr.82/2000, astfel cum a fost modificată şi completată prin prezenta lege, se va  republica în Monitorul Oficial al României, Partea I, dându-se textelor numerotarea corespunzătoare.

